CELEX: 52006PC0739
Language: el
Date: 2006-11-24
Title: Πρόταση οδηγία του Συμβουλίου για την τροποποίηση της οδηγίας 2002/38/ΕΚ όσον αφορά την περίοδο εφαρμογής των ρυθμίσεων σχετικά με το φόρο προστιθέμενης αξίας που εφαρμόζεται στις ραδιοφωνικές και τηλεοπτικές υπηρεσίες και σε ορισμένες υπηρεσίες που παρέχονται ηλεκτρονικά

Σημαντική ανακοίνωση νομικού περιεχομένου

|

52006PC0739

Πρόταση οδηγία του Συμβουλίου για την τροποποίηση της οδηγίας 2002/38/ΕΚ όσον αφορά την περίοδο εφαρμογής των ρυθμίσεων σχετικά με το φόρο προστιθέμενης αξίας που εφαρμόζεται στις ραδιοφωνικές και τηλεοπτικές υπηρεσίες και σε ορισμένες υπηρεσίες που παρέχονται ηλεκτρονικά  /* COM/2006/0739 τελικό - CNS 2006/0245 */  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 24.11.2006COM(2006) 739 τελικό2006/0245 (CNS)ΠρότασηΟΔΗΓΙΑΣ ΤΟΥ ΣΥΜΒΟΥΛΙΟΥγια την τροποποίηση της οδηγίας 2002/38/ΕΚ όσον αφορά την περίοδο εφαρμογής των ρυθμίσεων σχετικά με το φόρο προστιθέμενης αξίας που εφαρμόζεται στις ραδιοφωνικές και τηλεοπτικές υπηρεσίες και σε ορισμένες υπηρεσίες που παρέχονται ηλεκτρονικά(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΙστορικο της προτασησ |Αιτιολόγηση και στόχοι της πρότασης Η οδηγία 2002/38/ΕΚ του Συμβουλίου της 7ης Μαΐου 2002 για την τροποποίηση και την προσωρινή τροποποίηση της οδηγίας 77/388/ΕΟΚ όσον αφορά το σύστημα φόρου προστιθέμενης αξίας που εφαρμόζεται στις ραδιοφωνικές και τηλεοπτικές υπηρεσίες και σε ορισμένες υπηρεσίες που παρέχονται ηλεκτρονικά, γνωστή ως οδηγία περί ΦΠΑ για το ηλεκτρονικό εμπόριο, περιέχει ορισμένες διατάξεις οι οποίες πρόκειται να λήξουν στις 30 Ιουνίου 2006 εκτός εάν παραταθούν. Όταν θεσπίστηκε η οδηγία, προβλεπόταν ότι πριν από το τέλος των τριών πρώτων ετών εφαρμογής της, το Συμβούλιο θα επανεξέταζε τις διατάξεις σχετικά με τον τόπο παροχής των εν λόγω υπηρεσιών και με ορισμένα μέτρα διευκόλυνσης για επιχειρήσεις τρίτων χωρών, και ότι αυτές θα αναθεωρούνταν ή θα παρατείνονταν κατόπιν πρότασης της Επιτροπής, ανάλογα με τις ανάγκες. Στις 15 Μαΐου 2006, η Επιτροπή ενέκρινε τη σχετική έκθεση προς το Συμβούλιο καθώς και πρόταση για προσωρινή παράταση της ισχύος της οδηγίας 2002/38/EΚ έως την 31η Δεκεμβρίου 2008[1]. Στην έκθεση εκτίθενται αρκετά λεπτομερώς οι λόγοι για τους οποίους τα μέτρα αυτά πρέπει να παραμείνουν σε ισχύ και γίνεται ιδιαίτερη μνεία στην αποτελεσματικότητά τους για την επίτευξη του αρχικού στόχου τους. Δεδομένου ότι η έκθεση εκπονήθηκε πρόσφατα, δεν χρειάζεται να επαναλάβουμε λεπτομερώς τα επιχείρηματα αυτά εδώ. Ωστόσο, τον Ιούνιο του 2006 το Συμβούλιο αποφάσισε να παραταθεί η ισχύς των μέτρων μόνον έως το τέλος του τρέχοντος έτους. Κατά την άποψη της Επιτροπής, ήταν αναγκαία η παράταση των αρχικών μέτρων ώστε να εξασφαλισθεί η ομαλή λειτουργία της εσωτερικής αγοράς και η συνεχής εξάλειψη των στρεβλώσεων. Η μη παράταση της ισχύος των μέτρων του 2002 θα είχε ανεπιθύμητες συνέπειες. Στο μέλλον, η έγκριση από το Συμβούλιο των προτάσεων της Επιτροπής για τον τόπο παροχής των υπηρεσιών (COM (2005) 334) και για την απλούστευση των υποχρεώσεων που απορρέουν από τον ΦΠΑ (COM (2004) 728) θα περιλάβει και τη μακροπρόθεσμη υλοποίηση των στόχων της οδηγίας 2002/38/EΚ. Ωστόσο, λόγω του αργού ρυθμού νομοθετικής προόδου των κρατών μελών στο Συμβούλιο, οι εν λόγω τροποποιήσεις δεν θα είχαν θεσπιστεί εγκαίρως πριν από την εκπνοή των μέτρων του 2002. Είναι πράγματι εξαιρετικά απίθανο να έχουν θεσπιστεί έως το τέλος του 2006. Ως εκ τούτου, η Επιτροπή θεωρεί ότι παραμένει αναγκαία η παράταση των μέτρων έως το 2008, όπως είχε προταθεί αρχικά. Η περίοδος αυτή αναμένεται να είναι επαρκής για την έγκριση των δύο προαναφερθεισών προτάσεων και για την πραγματοποίηση από τα κράτη μέλη των απαιτούμενων αλλαγών στην υποδομή. Ο στόχος της πρότασης δεν μεταβλήθηκε σε σχέση με την προηγούμενη πρόταση παράτασης. Με την οδηγία του 2002 επανορθώθηκε μια προφανής ανεπάρκεια σε μια από τις βασικές διατάξεις της νομοθεσίας περί ΦΠΑ που βρισκόταν σε σύγκρουση με την αρχή της ουδετερότητας, η οποία είναι θεμελιώδους σημασίας για τον ΦΠΑ, θέτοντας κατ’ αυτόν τον τρόπο τις ευρωπαϊκές επιχειρήσεις σε μειονεκτική ανταγωνιστική θέση. Η λεπτομερής αιτιολόγηση της παράτασης των μέτρων του 2002 υπό την παρούσα μορφή τους περιλαμβάνεται ήδη στην πρόταση και στην έκθεση του Μαΐου του 2006· τα επιχειρήματα που αναφέρονται εκεί εξακολουθούν να ισχύουν και δεν θεωρείται, επομένως, αναγκαίο να επαναληφθούν λεπτομερώς στην παρούσα πρόταση. Η παρούσα πρόταση θα εξασφαλίσει επίσης τη συνεχή λειτουργία των διατάξεων του κανονισμού (EΚ) αριθ. 1798/2003 του Συμβουλίου σχετικά με τις υπηρεσίες που παρέχονται ηλεκτρονικά. |Γενικό πλαίσιο Η οδηγία 2002/38/EΚ του Συμβουλίου έχει επιτύχει τους στόχους της εξουδετερώνοντας ένα ανταγωνιστικό μειονέκτημα που αντιμετώπιζαν οι κοινοτικές επιχειρήσεις και ουδείς θα επιθυμούσε την επιστροφή στην κατάσταση που επικρατούσε πριν αυτή εγκριθεί, γεγονός που επιβεβαιώνει την ανάγκη της παράτασης των εν λόγω διατάξεων. |Ισχύουσες διατάξεις στον τομέα τον οποίο αφορά η πρόταση Πρόκειται απλώς για παράταση των ισχυουσών διατάξεων της οδηγίας 2002/38/EΚ ώστε να παραμείνουν σε ισχύ έως το τέλος του 2008. Στο μέλλον οι διατάξεις αυτές θα αποκτήσουν μόνιμο χαρακτήρα με την έγκριση των δύο προαναφερθεισών προτάσεων, COM (2004) 728 και COM (2005) 334. Η νομοθετική πρόοδος υπήρξε βραδύτερη του αναμενόμενου, λόγω κυρίως του πολύ ευρύτερου πεδίου εφαρμογής τους. Ωστόσο, οι εν λόγω προτάσεις είναι πιθανό να εγκριθούν στο άμεσο μέλλον, αλλά όχι εγκαίρως πριν λήξει η ισχύς των διατάξεων που περιλαμβάνονται στην οδηγία του 2002 (το τέλος του τρέχοντος έτους). Υπενθυμίζεται ότι οι δύο αυτές προτάσεις μαζί θα εξασφαλίσουν την ορθή μακροπρόθεσμη λειτουργία της εφαρμογής του ΦΠΑ στις υπηρεσίες που παρέχονται ηλεκτρονικά, σύμφωνα με τους σκοπούς που ορίζονται στο άρθρο 5 της οδηγίας 2002/38/ΕΚ. |Συνοχή με τις λοιπές πολιτικές και στόχους της Ένωσης Οι διατάξεις των οποίων η παράταση προτείνεται είναι πλήρως σύμφωνες με την πολιτική της ΕΕ στον τομέα του ΦΠΑ, όπως εκτίθεται στην 6η οδηγία για το ΦΠΑ. Η θέσπιση της οδηγίας του 2002 οφειλόταν στο κενό της 6ης οδηγίας το οποίο προέκυψε από την τεχνολογική εξέλιξη καθώς και στην ανάγκη διασφάλισης της ομοιόμορφης εφαρμογής του φόρου. |Διαβούλευση των ενδιαφερομενων μερων και εκτιμηση των επιπτωσεων |Διαβουλεύσεις με τα ενδιαφερόμενα μέρη |Μέθοδοι διαβούλευσης, κύριοι τομείς-στόχοι και γενικά χαρακτηριστικά των συνομιλητών Στα δύο σεμινάρια του προγράμματος Fiscalis που διοργανώθηκαν κατά τα τρία τελευταία έτη για την παρακολούθηση της εφαρμογής της οδηγίας του 2002 συμμετέσχαν εκπρόσωποι όλων των κρατών μελών και των περισσότερων ενδιαφερόμενων φορέων. |Σύνοψη των απαντήσεων και τρόπος με τον οποίον ελήφθησαν υπόψη Λόγω του ευαίσθητου χαρακτήρα των σχέσεων μεταξύ φορολογουμένων και φορολογικών διοικήσεων, δεν είναι σκόπιμο να προσδιοριστούν οι διάφοροι συμμετέχοντες στο σχετικό διάλογο. Ωστόσο, στην έκθεση της Επιτροπής προς το Συμβούλιο έχουν ληφθεί υπόψη όλα τα σημαντικά θέματα που θίχθηκαν και, ως εκ τούτου, δεν κρίνεται αναγκαία η επανάληψή τους στην παρούσα πρόταση. |Συγκέντρωση και χρησιμοποίηση των εκτιμήσεων εμπειρογνωμόνων |Δεν ήταν απαραίτητη η προσφυγή σε εξωτερικούς εμπειρογνώμονες. |Εκτίμηση των επιπτώσεων Η μόνη άλλη δυνατή επιλογή για την Επιτροπή θα ήταν να επιτρέψει την εκπνοή των διατάξεων του 2002. Η έκθεση της Επιτροπής προς το Συμβούλιο παραθέτει τους λόγους για τους οποίους η δυνατότητα αυτή δεν αποτελεί ρεαλιστική επιλογή. |Νομικα στοιχεια της προτασης |Συνοπτική παρουσίαση της προτεινόμενης δράσης Η πρόταση θα παρατείνει την περίοδο εφαρμογής που προβλέπει το άρθρο 1 της οδηγίας 2002/38/ΕΚ του Συμβουλίου, ούτως ώστε να διασφαλιστεί ότι θα εξακολουθούν να ισχύουν τα μέτρα που θεσπίστηκαν για την ορθή φορολόγηση ορισμένων ηλεκτρονικά παρεχόμενων υπηρεσιών και των υπηρεσιών ραδιοφωνικών και τηλεοπτικών εκπομπών. |Νομική βάση Άρθρο 93 της Συνθήκης και οδηγία 2002/38/ΕΚ του Συμβουλίου. |Αρχή της επικουρικότητας Η πρόταση εμπίπτει στην αποκλειστική αρμοδιότητα της Κοινότητας. Κατά συνέπεια, η αρχή της επικουρικότητας δεν εφαρμόζεται. |Αρχή της αναλογικότητας Η πρόταση είναι σύμφωνη με την αρχή της αναλογικότητας για τους ακόλουθους λόγους. |Η πρόταση αποτελεί απλή παράταση της περιόδου εφαρμογής μέτρου που προβλέπεται στην 6η οδηγία για το ΦΠΑ. Δεν υπάρχει άλλη εύλογη εναλλακτική λύση. |Τα μέτρα που θεσπίστηκαν το 2002 λειτούργησαν ικανοποιητικά τόσο για τα κράτη μέλη όσο και για τις ενδιαφερόμενες επιχειρήσεις. Δεν υπάρχει εναλλακτική επιλογή για την καλύτερη επίτευξη των στόχων του αρχικού μέτρου. |Επιλογή μέσων |Προτεινόμενες πράξεις: οδηγία. |Δεν κρίθηκαν κατάλληλα άλλα μέσα για τον εξής λόγο. Η παρούσα πρόταση παρατείνει την περίοδο εφαρμογής διάταξης η οποία έχει ήδη θεσπιστεί στο πλαίσιο οδηγίας. Δεν υπάρχει εναλλακτικός τρόπος επίτευξης του στόχου αυτού. |Δημοσιονομικές επιπτώσεις |Η πρόταση δεν έχει ποσοτικοποιήσιμες επιπτώσεις για τον προϋπολογισμό της Κοινότητας. |Συμπληρωματικές πληροφορίες |Ρήτρα επανεξέτασης / αναθεώρησης / λήξης ισχύος |Δεδομένου ότι στο μέλλον τα εν λόγω μέτρα θα ενσωματωθούν σε άλλες νομοθετικές πράξεις, οι οποίες συζητώνται επί του παρόντος στο Συμβούλιο, δεν κρίνεται αναγκαία μια ρήτρα αναθεωρήσης. |Η πρόταση περιλαμβάνει ρήτρα λήξης της ισχύος. |Πίνακας αντιστοίχισης Τα κράτη μέλη υποχρεούνται να κοινοποιήσουν στην Επιτροπή το κείμενο των εθνικών διατάξεων για τη μεταφορά της οδηγίας στο εθνικό δίκαιο καθώς και πίνακα αντιστοιχίας των εν λόγω διατάξεων και της παρούσας οδηγίας. |1.  2006/0245 (CNS)ΠρότασηΟΔΗΓΙΑΣ ΤΟΥ ΣΥΜΒΟΥΛΙΟΥγια την τροποποίηση της οδηγίας 2002/38/ΕΚ όσον αφορά την περίοδο εφαρμογής των ρυθμίσεων σχετικά με το φόρο προστιθέμενης αξίας που εφαρμόζεται στις ραδιοφωνικές και τηλεοπτικές υπηρεσίες και σε ορισμένες υπηρεσίες που παρέχονται ηλεκτρονικάΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη τη συνθήκη για την ίδρυση της Ευρωπαϊκής Κοινότητας και ιδίως το άρθρο 93,την πρόταση της Επιτροπής[2],τη γνώμη του Ευρωπαϊκού Κοινοβουλίου[3],τη γνώμη της Ευρωπαϊκής Οικονομικής και Κοινωνικής Επιτροπής[4],Εκτιμώντας τα ακόλουθα:(1) Οι διατάξεις της οδηγίας 2002/38/ΕΚ του Συμβουλίου της 7ης Μαΐου 2002 για την τροποποίηση και την προσωρινή τροποποίηση της οδηγίας 77/388/ΕΟΚ όσον αφορά το σύστημα φόρου προστιθεμένης αξίας που εφαρμόζεται στις ραδιοφωνικές και τηλεοπτικές υπηρεσίες και σε ορισμένες υπηρεσίες που παρέχονται ηλεκτρονικά παρατάθηκαν έως τις 31 Δεκεμβρίου 2006 με την οδηγία 2006/58/EΚ του Συμβουλίου της 27ης Ιουνίου 2006 για την τροποποίηση της οδηγίας 2002/38/EΚ του Συμβουλίου όσον αφορά την περίοδο εφαρμογής των ρυθμίσεων ΦΠΑ για τις υπηρεσίες ραδιοφωνικών και τηλεοπτικών εκπομπών καθώς και για ορισμένες ηλεκτρονικά παρεχόμενες υπηρεσίες[5](2) Μέχρι σήμερα δεν υπήρξε δυνατή η θέσπιση διατάξεων σχετικά με τον τόπο παροχής υπηρεσιών και με μια γενικότερη ηλεκτρονική διαδικασία. Δεδομένου ότι δεν έχουν μεταβληθεί και υφίστανται ακόμη τα πραγματικά και νομικά περιστατικά που δικαιολόγησαν την παράταση έως την 31η Δεκεμβρίου 2006, και προκειμένου να αποφευχθεί προσωρινό κενό στην εφαρμογή των ρυθμίσεων σχετικά με τον φόρο προστιθέμενης αξίας για τις υπηρεσίες ραδιοφωνικών και τηλεοπτικών εκπομπών καθώς και για ορισμένες ηλεκτρονικά παρεχόμενες υπηρεσίες, οι ρυθμίσεις αυτές θα πρέπει να εξακολουθήσουν να εφαρμόζονται έως την 31η Δεκεμβρίου 2008,(3) Συνεπώς, η οδηγία 2002/38/EΚ πρέπει να τροποποιηθεί ανάλογα,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1Το άρθρο 4 της οδηγίας 2002/38/ΕΟΚ αντικαθίσταται από το ακόλουθο κείμενο:«Οι διατάξεις του άρθρου 1 εφαρμόζονται έως την 31η Δεκεμβρίου 2008.»Άρθρο 2 Μεταφορά1. Τα κράτη μέλη θέτουν σε ισχύ και δημοσιεύουν τις αναγκαίες νομοθετικές, κανονιστικές και διοικητικές διατάξεις προκειμένου να συμμορφωθούν με την παρούσα οδηγία το αργότερο έως την 31η Δεκεμβρίου.2006. Ανακοινώνουν αμέσως στην Επιτροπή το κείμενο των εν λόγω διατάξεων καθώς και έναν πίνακα αντιστοιχίας μεταξύ των εν λόγω διατάξεων και των διατάξεων της παρούσας οδηγίας.Εφαρμόζουν τις διατάξεις αυτές από την 1η Ιανουαρίου 2007.Όταν τα κράτη μέλη θεσπίζουν τις ανωτέρω διατάξεις, αυτές περιέχουν παραπομπή στην παρούσα οδηγία ή συνοδεύονται από τέτοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.2. Τα κράτη μέλη κοινοποιούν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.Άρθρο 3Η παρούσα οδηγία τίθεται σε ισχύ την επομένη της δημοσίευσής της στην Επίσημη Εφημερίδα της Ευρωπαϊκής Ένωσης .Άρθρο 4Η παρούσα οδηγία απευθύνεται στα κράτη μέλη.Βρυξέλλες, […]Για το ΣυμβούλιοΟ Πρόεδρος[…] [1] COM(2006) 210 τελικό της 15ης Μαΐου 2006.[2] ΕΕ C […] της […], σ. […].[3] ΕΕ C […] της […], σ. […].[4] ΕΕ C […] της […], σ. […].[5] ΕΕ L 174 της 28.6.2006, σ. 5.